યુવાન રાજનિતી કોનો ન ગમે?... ભારતની બ્યુરોક્રેસી જવાન થતી જાય છે તેમ વિશ્વના રાજનેતાઓમાં યુવાનોનું આકર્ષણ વધી રહ્યું છે. ભારતમાં મોદી યુવાન નથી પરંતુ તેમના વિચારો યુવાન હોવાથી મહિલાઓ અને યુવાનોમાં તેઓ લોકપ્રિય બન્યા છે. ઉત્તરપ્રદેશના ભૂતપૂર્વ મુખ્યમંત્રી અખિલેશ યાદવ શાસન સમયે લોકપ્રિય હતા. ભારતની જનતા રાહુલ કરતાં પ્રિયંકા ગાંધીને વડાપ્રધાન તરીકે વધારે પસંદ કરે છે, કારણ કે તેનો લૂક ઇન્દિરા ગાંધીની યાદ અપાવે છે. વિશ્વના અનેક દેશોમાં યુવા નેતાઓ છે તેમ કેનેડાને સૌથી યુવાન પ્રાઇમ મિનિસ્ટર મળ્યા છે. જસ્ટીન ટ્રુડોની હાલની ઉંમર 46 વર્ષની છે. કેનેડાના ઇતિહાસમાં તેઓ જોય ક્લાર્ક પછી બીજા સૌથી નાની ઉંમરના વડાપ્રધાન છે. તેમના પિતા પીયરે ટ્રુડો પણ વડાપ્રધાન રહી ચૂક્યાં છે. જસ્ટીન માટે એવું કહેવાય છે કે તેઓ હોલિવુડના હિરોથી ઓછા નથી. કેનેડાની મહિલાઓમાં તેમનું જબ્બર આકર્ષણ છે. કેનેડાના સેન્સેટીવ પ્રશ્નો સમજીને તેને ઉકેલવાનો પ્રયાસ તેમણે કર્યો છે તેથી લોકપ્રિય લિડર બન્યા છે.